Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2016ko lan-eskaintza publikoaren deialdian euskarazko maisu-maistren lanpostuak deuseztatu zituen Nafarroako Auzitegi Nagusiko administrazioarekiko auzien salak emandako epaiaren aurka Nafarroako Gobernuak aurkeztutako kasazio-errekurtsoa onartu ez izanaren ondorioei eta Hezkuntza Departamentuak hartuko dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Osoko Bilkuran ahoz erantzun dakion:

Auzitegi Gorenak ez du onartu Nafarroako Gobernuak aurkeztutako kasazio-errekurtsoa, 2016ko lan-eskaintza publikoaren deialdian euskarazko maisu-maistren lanpostuak deuseztatu zituen Nafarroako Auzitegi Nagusiko administrazioarekiko auzien salak emandako epaiaren aurkakoa. Horrek zer ondorio izanen ditu, eta Hezkuntza Departamentuak zer neurri hartuko du hori dela eta?

Corellan, 2018ko otsailaren 28an

Foru parlamentaria: Alberto Catalán Higueras